Meer oor Nuwe Begin en die dienste
Nuwe Begin Christelike Bemagtiging Sentrum
As die Seun julle dan vrygemaak het, sal julle waarlik vry wees.
Tuis • Meer oor • 12 Reëls • Natuur • Navrae • Kontak •
Opgedateer: 19 Maart 2019
Soek in hierdie webwerf
Meer oor Nuwe Begin
Nuwe Begin Christensentrum-bediening
Christelike bemagtiging is die enigste ware uitweg vir dwelm- en alkohol-afhanklikheid.
Nuwe Begin Christensentrum is op 'n pragtige plaas in die sentraal Karoo, slegs 5 km buite die dorp Beaufort-Wes geleë. Hier bied ons Christelike dwelmrehabilitasie en emosionele genesing aan mans van 18 jaar en ouer. Die sentrum is toegespits op dwelmrehabilitasie, maw die rehabilitasie van dwelms en alkohol.
Die sentrum het 'n huislike atmosfeer. Dis bekostigbaar, Afrikaans en daar word individuele aandag aan persone en hul probleme gegee. Hulp word primêr in klein groepies gegee.
(12 persone maksimum).
Red en Genees ― Liggaam, Siel en Gees
Kliek duimnael vir groter weergawe
Nuwe Begin Sentrum bied 'n Christelike Bemagtigingskursus aan vir middel-afhanklike manlike persone wat die wil het om te verander. Ons program is 100% Christelik en word in Afrikaans aangebied. Hierdie Kursus is nie Tydgebonde nie. Langtermyn of Korttermyn - dit is u eie keuse. Ons stel 'n minimum tydperk van 4 tot 6 maande voor. Hierdie program is Inwonend. Ons neem nie meer as 12 inwoners nie, want daar word op interpersoonlike vlak met elke persoon gewerk.
Na voltooiing van die Kursusboek, word 'n sertifikaat aan die persoon uitgereik vir "Kursus voltooi in die Christelike bediening van genade", indien die persoon ook deur sy algehele gedrag daarvoor kwalifiseer.
Nuwe Begin is nie 'n militêre, koshuis styl sentrum nie. Ons besef persone wat in middel afhanklikheid vasgevang is, is reeds menswaardig op 'n laagtepunt en hier bou ons hulle op soos Jesus sou.
Hierdie program is eie aan Nuwe Begin Christelike Bemagtiging Sentrum en dit maak van ons 'n Sentrum met 'n verskil. Die liefde van Jesus Christus word hier uitgeleef en oorgedra. Ons Kursus in die Genade Bediening is die A tot Z van vrymaking deur Jesus Christus van Middel-Afhanklikheid. 'n Beproefde program wat resultate lewer.
Nie net word die persoon hier van dwelmafhanklikheid genees nie, maar ook bemagtig om direk daarna die wêreld as 'n geestelik en emosionele volwasse wén-mens te betree, wat in staat sal wees om 'n leierskap-posisie in die samelewing te vervul.